अभागन सती होकर जल जाती.... सुहागन को सास निगल जाती है
नगर के सहस्त्रमुखेश्वर महादेव मंदिर पर आयोजित 10 दिवसीय मेले का रविवार को समापन हुआ। शनिवार रात 9 बजे सांस्कृतिक मंच पर रंजीत महतो ने कलाकारों के साथ शिव-पार्वती, भगवान विष्णु, महिषासुर मंदिर की देवी मां दुर्गा के नृत्य की प्रस्तुतियां दी गई।
रात 10 बजे कवि सम्मेलन शुरू हुआ। इसमें कवि हेमंत श्रीमाल उज्जैन ने “हो अभागन तो सती होकर जल जाती हैं, हो सुहागन तो उसे सास निगल जाती हैं, शमां की तरह है अबला की कहानी रोशनी देकर चुपचाप पिघल जाती हैं…”। कविता पर श्रोताओं की खूब तालियां बटोरी। कवयित्री शालिनी सरगम दिल्ली ने “महकते फूल जैसे जमाने छोड़ जाऊंगा, करेंगे याद मुझे वो बहाना छोड़ जाऊंगा….”। कवि सुमित मिश्रा ओरछा ने “डर से झुका फिरंगी शासन और अधिक झुक सकता था, कुछ लोग समझौता नहीं करते तो समझौता रुक सकता था….”। दीपा माही जाेधपुर ने राजस्थानी भाषा में नारी पर कविता “ नैन उतारे आरती, अधर तिलक दे आज, झुलसे जोवन मद भरयो, साजन घर अावों आज..”। सौरभ गुप्ता, अशोक भाटी उज्जैन ने हास्य व्यंग एवं पेरोडी के माध्यम से श्रोताओं की तालियां बजाई। विधायक कैलाश चावला, नपाध्यक्ष राकेश जैन नीमच, नप अध्यक्ष समरथलाल पटवा कुकड़ेश्वर, श्री राम गोडबोले, कैलाश सोनी, एडवोकेट सुधीरचंद्र पटवा, खाती पटेल समाज अध्यक्ष रामनारायण आंतरिया, बंशीलाल कुशवाह उपस्थित थे।
hin_Deva hin_Deva hin_Deva